title: Vykonávacie nariadenie Komisie (EÚ) 2018/278 z 23. februára 2018, ktorým sa mení príloha k nariadeniu (EÚ) č. 1305/2014, pokiaľ ide o štruktúru správ, vzor údajov a správ, prevádzkovú databázu vozňov a intermodálnych jednotiek a na účely prijatia normy IT pre komunikačnú vrstvu spoločného rozhrania

text:
               24.2.2018

               SK

               Úradný vestník Európskej únie

               L 54/11

         VYKONÁVACIE NARIADENIE KOMISIE (EÚ) 2018/278
   z 23. februára 2018,
   ktorým sa mení príloha k nariadeniu (EÚ) č. 1305/2014, pokiaľ ide o štruktúru správ, vzor údajov a správ, prevádzkovú databázu vozňov a intermodálnych jednotiek a na účely prijatia normy IT pre komunikačnú vrstvu spoločného rozhrania
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (1), a najmä na jej článok 5 ods. 11,
   keďže:

               (1)

               V článku 19 nariadenia Európskeho parlamentu a Rady (EÚ) 2016/796 (2) sa od Železničnej agentúry Európskej únie (ďalej len „agentúra“) požaduje, aby Komisii posielala odporúčania o technických špecifikáciách interoperability (ďalej len „TSI“) a ich revízie v súlade s článkom 5 smernice (EÚ) 2016/797 a aby zabezpečila prispôsobenie TSI technickému pokroku, trhovým trendom a sociálnym požiadavkám.

               (2)

               Komisia 23. septembra 2017 požiadala agentúru podľa článku 5 ods. 2 smernice (EÚ) 2016/797 o vydanie odporúčania na revíziu technických špecifikácií interoperability týkajúcich sa subsystému „telematické aplikácie v nákladnej doprave“ železničného systému v Únii (ďalej len „TSI TAF“).

               (3)

               Agentúra vydala 18. októbra 2017 odporúčanie o TSI TAF s cieľom aktualizovať štruktúru správ TSI TAF, vzor údajov a správ, prevádzkovú databázu vozňov a intermodálnych jednotiek (WIMO) a prijať normu IT pre komunikačnú vrstvu spoločného rozhrania. Tieto zmeny sa zaviedli s cieľom prekonať predchádzajúcu vlastnícku logiku a umožniť rýchlejšie a menej nákladné zavedenie tohto nástroja v komunite používateľov TSI TAF. Referenčné súbory sa náležite zrevidovali.

               (4)

               Ustanovenia prílohy k nariadeniu Komisie (EÚ) 1305/2014 (3) týkajúce sa TSI TAF by sa mali zmeniť v záujme vymedzenia vykonávacej štruktúry spoločného rozhrania podľa štruktúry správ opísaných vyššie.

               (5)

               Opatrenia stanovené v tomto nariadení sú v súlade so stanoviskom výboru ustanoveného v súlade s článkom 51 ods. 1 smernice (EÚ) 2016/797,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 1305/2014 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 138, 26.5.2016, s. 44.

      (2)  Nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (Ú. v. EÚ L 138, 26.5.2016, s. 1).

      (3)  Nariadenie Komisie (EÚ) č. 1305/2014 z 11. decembra 2014 o technickej špecifikácii interoperability týkajúcej sa subsystému „telematické aplikácie v nákladnej doprave“ železničného systému v Európskej únii, ktorým sa zrušuje nariadenie (ES) č. 62/2006 (Ú. v. EÚ L 356, 12.12.2014, s. 438).

      PRÍLOHA
      Dodatok I k prílohe k nariadeniu (EÚ) č. 1305/2014 sa nahrádza takto:
      „
            Dodatok I

               Zoznam technických dokumentov

                        č.

                        Odkaz

                        Názov

                        Verzia

                        Dátum

                        1

                        ERA-TD-100

                        TAF TSI – PRÍLOHA A.5: ČÍSLA A POSTUPOVÉ DIAGRAMY SPRÁV TAF TSI

                        2.1

                        10.2.2015

                        2

                        ERA-TD-101

                        TAF TSI – Príloha D.2: dodatok A (Plánovanie trasy dopravy vozňa/prepravy intermodálnej nákladovej jednotky)

                        2.0

                        17.10.2013

                        3

                        ERA-TD-102

                        TAF TSI – Príloha D.2: dodatok B – Prevádzková databáza vozňov a intermodálnych jednotiek (WIMO)

                        2.1

                        10.2.2015

                        4

                        ERA-TD-103

                        TAF TSI – Príloha D.2: dodatok C – Referenčné súbory

                        2.1

                        10.2.2015

                        5

                        ERA-TD-104

                        TAF TSI – Príloha D.2: dodatok E – Spoločné rozhranie

                        2.2

                        23.2.2017

                        6

                        ERA-TD-105

                        TAF TSI – Príloha D.2: dodatok F – Vzor údajov a správ TAF TSI

                        2.2

                        23.2.2017

                  “


title: Vykonávacie nariadenie Komisie (EÚ) 2018/276 z 23. februára 2018, ktorým sa mení vykonávacie nariadenie (EÚ) č. 215/2014 v súvislosti so zmenami pri určovaní čiastkových cieľov a zámerov pre ukazovatele výstupov vo výkonnostnom rámci pre európske štrukturálne a investičné fondy

text:
               24.2.2018

               SK

               Úradný vestník Európskej únie

               L 54/4

         VYKONÁVACIE NARIADENIE KOMISIE (EÚ) 2018/276
   z 23. februára 2018,
   ktorým sa mení vykonávacie nariadenie (EÚ) č. 215/2014 v súvislosti so zmenami pri určovaní čiastkových cieľov a zámerov pre ukazovatele výstupov vo výkonnostnom rámci pre európske štrukturálne a investičné fondy
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (1), a najmä na jeho článok 22 ods. 7 piaty pododsek,
   keďže:

               (1)

               V článku 5 ods. 3 vykonávacieho nariadenia Komisie (EÚ) č. 215/2014 (2) sa stanovujú požiadavky na určovanie čiastkových cieľov a zámerov pre ukazovatele výstupov vo výkonnostnom rámci pre európske štrukturálne a investičné fondy (ďalej len „EŠIF“).

               (2)

               Na základe požiadaviek stanovených v článku 5 ods. 3 vykonávacieho nariadenia (EÚ) č. 215/2014 by mali riadiace orgány Európskeho fondu regionálneho rozvoja, Kohézneho fondu a – vo vybraných prípadoch – Európskeho poľnohospodárskeho fondu pre rozvoj vidieka podávať správy o výstupoch vo vzťahu k čiastkovým cieľom a zámerom vo výkonnostnom rámci, iba ak boli dosiahnuté v priebehu operácií, v rámci ktorých sa v plnej miere vykonali všetky opatrenia vedúce k výstupom.

               (3)

               S cieľom zjednodušiť postupy podávania správ, zlepšiť právnu istotu a zabezpečiť, aby v kontexte výkonnostného rámca bolo možné posudzovať dosiahnutie čiastkového cieľa alebo zámeru pre ukazovateľ výstupov na základe údajov, ktoré najpresnejšie odzrkadľujú pokrok vo vykonávaní, článok 5 ods. 3 vykonávacieho nariadenia (EÚ) č. 215/2014 by sa mal zmeniť v záujme zosúladenia požiadaviek pre všetky EŠIF.

               (4)

               Vzhľadom na zvýšenie prostriedkov na iniciatívu na podporu zamestnanosti mladých ľudí a jej predĺženie do konca programového obdobia by sa článok 7 ods. 4 vykonávacieho nariadenia (EÚ) č. 215/2014 mal zmeniť s cieľom stanoviť spôsob posudzovania dosahovania zámerov.

               (5)

               S cieľom umožniť včasné uplatňovanie plánovaných opatrení by toto nariadenie malo nadobudnúť účinnosť dňom po jeho uverejnení v Úradnom vestníku Európskej únie.

               (6)

               Opatrenia stanovené v tomto nariadení sú v súlade so stanoviskom Koordinačného výboru pre európske štrukturálne a investičné fondy.

               (7)

               Vykonávacie nariadenie (EÚ) č. 215/2014 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 215/2014 sa mení takto:

               1.

               V článku 5 sa odsek 3 nahrádza takto:
               „3.   Čiastkový cieľ a zámer pre ukazovateľ výstupov sa vzťahujú na hodnoty dosiahnuté operáciami, v rámci ktorých sa v plnej miere vykonali všetky opatrenia vedúce k výstupom, pričom podmienkou nie je uskutočnenie všetkých platieb v súvislosti s týmito opatreniami, alebo na hodnoty dosiahnuté operáciami, ktoré sa začali, ale v rámci ktorých sa niektoré opatrenia vedúce k výstupom ešte stále vykonávajú, alebo na obe možnosti.“

               2.

               V článku 7 sa odsek 4 nahrádza takto:
               „4.   Ak sú prostriedky na iniciatívu na podporu zamestnanosti mladých ľudí naplánované ako súčasť prioritnej osi v súlade s článkom 18 písm. c) nariadenia (EÚ) č. 1304/2013, pre iniciatívu na podporu zamestnanosti mladých ľudí sa stanoví osobitný výkonnostný rámec a dosahovanie čiastkových cieľov a zámerov stanovených pre iniciatívu na podporu zamestnanosti mladých ľudí sa posudzuje oddelene od zvyšnej časti prioritnej osi.“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 320.

      (2)  Vykonávacie nariadenie Komisie (EÚ) č. 215/2014 zo 7. marca 2014, ktorým sa stanovujú pravidlá vykonávania nariadenia Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde v súvislosti s metodikami poskytovania podpory na riešenie zmeny klímy, určovaním čiastkových cieľov a zámerov vo výkonnostnom rámci a nomenklatúrou kategórií intervencií pre európske štrukturálne a investičné fondy (Ú. v. EÚ L 69, 8.3.2014, s. 65).


title: Vykonávacie nariadenie Rady (EÚ) 2018/282 z 26. februára 2018, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

text:
               26.2.2018

               SK

               Úradný vestník Európskej únie

               LI 54/3

         VYKONÁVACIE NARIADENIE RADY (EÚ) 2018/282
   z 26. februára 2018,
   ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 18. januára 2012 nariadenie (EÚ) č. 36/2012.

               (2)

               Vzhľadom na vážnosť situácie v Sýrii a na nedávne zmeny na ministerských postoch by sa do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, mali doplniť dve osoby. Navyše by sa tiež mali aktualizovať informácie týkajúce sa piatich osôb uvedených v prílohe II k nariadeniu (EÚ) č. 36/2012.

               (3)

               Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2018

            Za Radu

            predsedníčka

         F. MOGHERINI

      (1)  Ú. v. EÚ L 16, 19.1.2012, s. 1.

      PRÍLOHA

                  I.

                  Do zoznamu uvedeného v časti A (Osoby) prílohy II k nariadeniu (EÚ) č. 36/2012 sa dopĺňajú tieto záznamy:

                              Meno

                              Identifikačné údaje

                              Dôvody

                              Dátum zaradenia do zoznamu

                              „258.

                              Mohamed Mazen Ali Yousef
                              ()

                              Dátum narodenia: 17. mája 1969
                              Miesto narodenia: okolie Damasku

                              Minister priemyslu. Vymenovaný v januári 2018.

                              26.2.2018

                              259.

                              Imad Abdullah Sara
                              ()

                              Dátum narodenia: 1968
                              Miesto narodenia: Damask, Sýria

                              Minister pre informácie. Vymenovaný v januári 2018.

                              26.2.2018“

                  II.

                  V zozname uvedenom v časti A (Osoby) prílohy II k nariadeniu (EÚ) č. 36/2012 sa nasledovné záznamy nahrádzajú takto:

                              Meno

                              Identifikačné údaje

                              Dôvody

                              Dátum zaradenia do zoznamu

                              „56.

                           Ali (
                                 ) Abdullah (
                                 ) (alias Abdallah) Ayyub (
                                 ) (alias Ayyoub, Ayub, Ayoub, Ayob)

                              Dátum narodenia: 1952
                              Miesto narodenia: Lattakia, Sýria

                              Minister obrany. Vymenovaný v januári 2018. Dôstojník vo funkcii generála sýrskej armády po máji 2011. Bývalý náčelník generálneho štábu sýrskych ozbrojených síl. Podporoval Assadov režim a je zodpovedný za represie a násilie voči civilnému obyvateľstvu v Sýrii.

                              14.11.2011

                              57.

                           Fahd (
                                 ) (alias Fahid, Fahed) Jasim (
                                 ) (alias Jasem, Jassim, Jassem) al-Furayj (
                                 ) (alias Al-Freij)

                              Dátum narodenia: 1. januára 1950
                              Miesto narodenia: Hama, Sýria

                              Bývalý minister obrany. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                              14.11.2011

                              212.

                              Ammar Al-Sharif
                              (známy aj ako Amar Al- Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                              ()

                              Dátum narodenia: 26. júna 1969
                              Miesto narodenia: Lattakia
                              Štátna príslušnosť: Sýrska
                              Číslo sýrskeho pasu: 010312413;
                              Číslo vydania: 002-15-L093534;
                              Dátum vydania: 14. júla 2015;
                              Miesto vydania: Centrum Damasku;
                              Skončenie platnosti: 13. júla 2021
                              Národné číslo: 060-10276707

                              Popredný podnikateľ pôsobiaci v Sýrii, pôsobí v bankovníctve, poisťovníctve a v sektore služieb. Zakladajúci partner banky Byblos v Sýrii, hlavný akcionár v spoločnosti Unlimited Hospitality Ltd, člen rady poisťovne Solidarity Alliance Insurance Company a Al-Aqueelah Takaful Insurance Company.

                              28.10.2016

                              221.

                              Mohammed (alias Mohamed, Muhammad, Mohammad) Ramez Tourjman (alias Tourjuman)
                              ()

                              Dátum narodenia: 1966
                              Miesto narodenia: Damask, Sýria

                              Bývalý minister pre informácie. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                              14.11.2016

                              227.

                              Ahmad al-Hamu (alias al-Hamo)
                              ()

                              Dátum narodenia: 1947

                              Bývalý minister priemyslu. Ako bývalý minister vlády je spoluzodpovedný za násilnú represiu režimu voči civilnému obyvateľstvu.

                              14.11.2016“


title: Vykonávacie nariadenie Rady (EÚ) 2018/281 z 26. februára 2018, ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

text:
               26.2.2018

               SK

               Úradný vestník Európskej únie

               LI 54/1

         VYKONÁVACIE NARIADENIE RADY (EÚ) 2018/281
   z 26. februára 2018,
   ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) 2016/1686 z 20. septembra 2016, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené (1), a najmä na jeho článok 4 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 20. septembra 2016 prijala nariadenie (EÚ) 2016/1686.

               (2)

               Vzhľadom na pretrvávajúcu hrozbu, ktorú predstavujú ISIL (Dá'iš) a al-Káida a fyzické a právnické osoby, subjekty alebo orgány, ktoré sú s nimi spojené, by sa na zoznam fyzických a právnických osôb, subjektov a orgánov uvedený v prílohe I k nariadeniu (EÚ) 2016/1686 mala zaradiť jedna osoba.

               (3)

               Príloha I k nariadeniu (EÚ) 2016/1686 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) 2016/1686 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2018

            Za Radu

            predsedníčka

         F. MOGHERINI

      (1)  Ú. v. EÚ L 255, 21.9.2016, s. 1.

      PRÍLOHA
      Do prílohy I k nariadeniu (EÚ) 2016/1686 sa dopĺňa nasledovné:

         „A.   Osoby

                     1.

                     Fabien CLAIN (alias Omar); dátum narodenia: 30. januára 1978; miesto narodenia: Toulouse (Francúzsko); štátna príslušnosť: francúzska; číslo cestovného pasu: 06AP104665 vydaný 16.1.2006 (po uplynutí doby platnosti); číslo národného preukazu totožnosti: 150161100206 vydaný 8.1.2015 (platný do 7.1.2030).“


title: Vykonávacie nariadenie Komisie (EÚ) 2018/291 z 26. februára 2018, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky bifentrin (Text s významom pre EHP )

text:
               27.2.2018

               SK

               Úradný vestník Európskej únie

               L 55/30

         VYKONÁVACIE NARIADENIE KOMISIE (EÚ) 2018/291
   z 26. februára 2018,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky bifentrin
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 21 ods. 3 druhú alternatívu a článok 78 ods. 2,
   keďže:

               (1)

               Vykonávacím nariadením Komisie (EÚ) č. 582/2012 (2) sa bifentrin schválil ako účinná látka v súlade s nariadením (ES) č. 1107/2009. V danom vykonávacom nariadení sa od žiadateľa, na ktorého žiadosť sa bifentrin schválil, vyžaduje, aby poskytol okrem iného potvrdzujúce informácie o toxickosti rezíduí v prípade necieľových článkonožcov a ich potenciál rekolonizácie, ako aj program monitorovania zameraný na vyhodnotenie potenciálu bioakumulácie a biomagnifikácie vo vodnom a suchozemskom prostredí.

               (2)

               Dňa 29. júla 2013 predložil žiadateľ program monitorovania a jeho výsledky doložil 31. júla 2015. Žiadateľ predložil 29. júla 2014 dodatočné informácie na účely splnenia ďalších požiadaviek týkajúcich sa potvrdzujúcich údajov. Tieto tri podklady boli spravodajskému členskému štátu, teda Francúzsku, predložené v stanovenej lehote.

               (3)

               Francúzsko posúdilo žiadateľom predložené dodatočné informácie a program monitorovania. Ďalším členským štátom, Komisii a Európskemu úradu pre bezpečnosť potravín (ďalej len „úrad“) predložilo 17. decembra 2014 svoje hodnotenie vo forme dodatku k návrhu hodnotiacej správy, ktoré sa vzťahovalo na dodatočné informácie predložené na účely splnenia ďalších požiadaviek týkajúcich sa potvrdzujúcich údajov, a 3. novembra 2015 predložilo hodnotenie týkajúce sa programu monitorovania.

               (4)

               V predmetnej záležitosti prebehli konzultácie s uvedenými ďalšími členskými štátmi, žiadateľom i úradom a účastníci boli požiadaní o predloženie pripomienok k hodnoteniu vypracovanému spravodajským členským štátom. Úrad uverejnil 26. marca 2015 (3) technické správy, v ktorých sú zhrnuté výsledky konzultácií týkajúce sa bifentrinu, pokiaľ ide o dodatočné informácie predložené na účely splnenia ďalších požiadaviek týkajúcich sa potvrdzujúcich údajov a 14. apríla 2016 (4), pokiaľ ide o program monitorovania.

               (5)

               Členské štáty a Komisia v rámci Stáleho výboru pre rastliny, zvieratá, potraviny a krmivá preskúmali návrh hodnotiacej správy, dodatok k nej a technické správy úradu a svoje preskúmanie finalizovali 26. januára 2018 vo forme revíznej správy Komisie o bifentrine. Komisia vyzvala žiadateľa, aby predložil svoje pripomienky k revíznej správe o bifentrine. Žiadateľ predložil svoje pripomienky, ktoré boli dôkladne preskúmané.

               (6)

               Komisia dospela k záveru, že predložené informácie sú nedostatočné a na ich základe nemožno konštatovať, že v teréne dochádza k primeranej rekolonizácii určitých druhov necieľových článkonožcov, pričom iné možnosti zmiernenia takéhoto rizika nemožno reálne uskutočniť. Okrem toho z programu monitorovania nie je isté, či sú jeho výsledky na základe prekrývania techník zmierňovania rizika reprezentatívne z hľadiska poľnohospodárskej praxe a dostatočné na hodnotenie potenciálu bioakumulácie a biomagnifikácie vo vodnom a suchozemskom prostredí.

               (7)

               V záujme zabránenia vysokému riziku pre necieľové článkonožce a zohľadnenia potenciálu bioakumulácie a biomagnifikácie vo vodnom a suchozemskom prostredí je preto vhodné ešte viac obmedziť podmienky používania bifentrinu a povoliť len použitia v skleníkoch s trvalou konštrukciou.

               (8)

               Príloha k vykonávaciemu nariadeniu Komisie (EÚ) č. 540/2011 (5) by sa preto mala zodpovedajúcim spôsobom zmeniť.

               (9)

               Členským štátom by sa mal poskytnúť dostatočný čas na zmenu alebo zrušenie povolení na prípravky na ochranu rastlín s obsahom bifentrinu.

               (10)

               Pokiaľ ide o prípravky na ochranu rastlín s obsahom bifentrinu, v prípade ktorých členské štáty poskytujú dobu odkladu podľa článku 46 nariadenia (ES) č. 1107/2009, by toto obdobie malo uplynúť najneskôr 19. júna 2019.

               (11)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Prechodné opatrenia
   Členské štáty v súlade s nariadením (ES) č. 1107/2009 podľa potreby najneskôr do 19. júna 2018 zmenia alebo zrušia existujúce autorizácie prípravkov na ochranu rastlín s obsahom bifentrinu ako účinnej látky.
   Článok 3
   Doba odkladu
   Akákoľvek doba odkladu, ktorú členské štáty poskytnú v súlade s článkom 46 nariadenia (ES) č. 1107/2009, musí byť čo najkratšia a uplynúť najneskôr do 19. júna 2019.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vykonávacie nariadenie Komisie (EÚ) č. 582/2012 z 2. júla 2012, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka bifentrin, a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 (Ú. v. EÚ L 173, 3.7.2012, s. 3).

      (3)  Európsky úrad pre bezpečnosť potravín (EFSA), Technická správa o výsledkoch konzultácií s členskými štátmi, so žiadateľom a s EFSA o vyhodnotení potvrdzujúcich údajov týkajúcich sa bifentrinu z hľadiska rizika pesticídov. Podporná publikácia EFSA 2015: EN-780. 23 s

      (4)  Európsky úrad pre bezpečnosť potravín (EFSA), Technická správa o výsledkoch konzultácií s členskými štátmi, so žiadateľom a s EFSA o vyhodnotení potvrdzujúcich údajov týkajúcich sa bifentrinu z hľadiska rizika pesticídov. Podporná publikácia EFSA 2016: EN-1019. 39 s.

      (5)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA
      Stĺpec „Osobitné ustanovenia“ v riadku 23 týkajúcom sa bifentrinu v časti B prílohy k vykonávaciemu nariadeniu (EÚ) č. 540/2011 sa nahrádza takto:

         „ČASŤ A
         Povoliť možno len použitie ako insekticíd v skleníkoch s trvalou konštrukciou.
         ČASŤ B
         Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o bifentrine, a najmä jej dodatky I a II, v zmysle znenia finalizovaného Stálym výborom pre rastliny, zvieratá, potraviny a krmivá.
         Pri tomto celkovom hodnotení musia členské štáty venovať osobitnú pozornosť:

                     a)

                     úniku zo skleníkov, napríklad úniku kondenzovanej vody, drenážnej vody, pôdy alebo umelého substrátu, s cieľom zamedziť rizikám pre vodné a iné necieľové organizmy;

                     b)

                     ochrane opeľujúcich rojov zámerne umiestnených do skleníka;

                     c)

                     ochrane prevádzkovateľov a pracovníkov a zaisteniu toho, aby v podmienkach používania bolo v náležitom prípade predpísané používanie primeraných osobných ochranných prostriedkov.

               V podmienkach povolenia sa musia uvádzať opatrenia na zníženie rizika, ako aj ustanovenia týkajúce sa primeraného označovania prípravkov na ochranu rastlín.“


title: Vykonávacie nariadenie Rady (EÚ) 2018/286 z 26. februára 2018, ktorým sa vykonáva nariadenie Rady (EÚ) 2017/1509 o reštriktívnych opatreniach voči Kórejskej ľudovodemokratickej republike

text:
               27.2.2018

               SK

               Úradný vestník Európskej únie

               L 55/15

         VYKONÁVACIE NARIADENIE RADY (EÚ) 2018/286
   z 26. februára 2018,
   ktorým sa vykonáva nariadenie Rady (EÚ) 2017/1509 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 (1), a najmä na jeho článok 47 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 30. augusta 2017 prijala nariadenie (EÚ) 2017/1509.

               (2)

               Príloha XIV k nariadeniu (EÚ) 2017/1509 obsahuje všetky plavidlá, ktoré sa musia zadržať, ak tak stanoví sankčný výbor. Obsahuje aj zoznam plavidiel, ktorým sa zakazuje poskytnúť prístup do prístavov na území Únie, ak tak stanoví sankčný výbor.

               (3)

               Rada 26 februára 2018 prijala rozhodnutie (SZBP) 2018/293 (2), ktorým sa mení štruktúra prílohy IV k rozhodnutiu (SZBP) 2016/849 (3), ktorá obsahuje zoznam plavidiel, ktoré označil sankčný výbor.

               (4)

               Príloha XIV k nariadeniu (EÚ) 2017/1509 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha XIV k nariadeniu (EÚ) 2017/1509 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2018

            Za Radu

            predsedníčka

         F. MOGHERINI

      (1)  Ú. v. EÚ L 224, 31.8.2017, s. 1.

      (2)  Pozri stranu 50 tohto úradného vestníka.

      (3)  Rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (Ú. v. EÚ L 141, 28.5.2016, s. 79).

      PRÍLOHA
      Príloha XIV k nariadeniu (EÚ) 2017/1509 sa nahrádza takto:
      „
            PRÍLOHA XIV
            Plavidlá uvedené v článku 34 ods. 2 a článku 39 ods. 1 písm. g) a uplatniteľné opatrenia stanovené sankčným výborom

                        A.

                        Plavidlá na zadržanie

                        B.

                        Plavidlá, ktorým sa zakazuje vplávanie do prístavov

                                    1.

                                       Názov: PETREL 8

                                    Doplňujúce informácie
                                    IMO: 9562233. MMSI: 620233000

                                    2.

                                       Názov: HAO FAN 6

                                    Doplňujúce informácie
                                    IMO: 8628597. MMSI: 341985000

                                    3.

                                       Názov: TONG SAN 2

                                    Doplňujúce informácie
                                    IMO: 8937675. MMSI: 445539000

                                    4.

                                       Názov: JIE SHUN

                                    Doplňujúce informácie
                                    IMO: 8518780. MMSI: 514569000

                                    5.

                                       Názov: BILLIONS NO. 18

                                    Doplňujúce informácie
                                    IMO: 9191773

                                    6.

                                       Názov: UL JI BONG 6

                                    Doplňujúce informácie
                                    IMO: 9114556

                                    7.

                                       Názov: RUNG RA 2

                                    Doplňujúce informácie
                                    IMO: 9020534

                                    8.

                                       Názov: RYE SONG GANG 1

                                    Doplňujúce informácie
                                    IMO: 7389704

                  “.


title: Vykonávacie nariadenie Komisie (EÚ) 2018/288 z 19. februára 2018, ktorým sa mení vykonávacie nariadenie (EÚ) č. 367/2014, ktorým sa stanovuje čistý zostatok vyčlenený na výdavky EPZF

text:
               27.2.2018

               SK

               Úradný vestník Európskej únie

               L 55/18

         VYKONÁVACIE NARIADENIE KOMISIE (EÚ) 2018/288
   z 19. februára 2018,
   ktorým sa mení vykonávacie nariadenie (EÚ) č. 367/2014, ktorým sa stanovuje čistý zostatok vyčlenený na výdavky EPZF
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 16 ods. 2,
   keďže:

               (1)

               Vo vykonávacom nariadení Komisie (EÚ) č. 367/2014 (2) sa stanovuje čistý zostatok vyčlenený na výdavky Európskeho poľnohospodárskeho záručného fondu (EPZF), ako aj sumy vyčlenené na rozpočtové roky 2014 až 2020 pre Európsky poľnohospodársky fond pre rozvoj vidieka (EPFRV) v súlade s článkom 10c ods. 2, článkom 136, článkom 136a a článkom 136b nariadenia Rady (ES) č. 73/2009 (3) a článkom 7 ods. 2, článkom 14 a článkom 66 ods. 1 nariadenia Európskeho parlamentu a Rady (EÚ) č. 1307/2013 (4).

               (2)

               V súlade s článkom 14 ods. 1 štvrtým pododsekom nariadenia (EÚ) č. 1307/2013 Francúzsko, Litva a Holandsko k 1. augustu 2017 oznámili Komisii rozhodnutie prehodnotiť v súvislosti s kalendárnymi rokmi 2018 a 2019 svoje predchádzajúce rozhodnutie previesť určitý percentuálny podiel vnútroštátnych ročných stropov priamych platieb na programy rozvoja vidieka, ktoré sa financujú z EPFRV, ako sa uvádza v nariadení Európskeho parlamentu a Rady (EÚ) č. 1305/2013 (5). Príslušné vnútroštátne stropy boli upravené prostredníctvom delegovaného nariadenia Komisie (EÚ) 2018/162 (6).

               (3)

               V súlade s článkom 3 ods. 1 nariadenia Rady (EÚ, Euratom) č. 1311/2013 (7) sa má čiastkový strop pre výdavky súvisiace s trhom a priame platby viacročného finančného rámca stanoveného v prílohe I k uvedenému nariadeniu upraviť v rámci technických úprav podľa článku 6 ods. 1 uvedeného nariadenia po presunoch medzi Európskym poľnohospodárskym fondom pre rozvoj vidieka a priamymi platbami.

               (4)

               Vzhľadom na tieto zmeny treba upraviť čistý zostatok vyčlenený pre EPZF stanovený vo vykonávacom nariadení (EÚ) č. 367/2014. V záujme jednoznačnosti by sa sumy, ktoré sa majú vyčleniť pre EPFRV, mali zverejniť.

               (5)

               Vykonávacie nariadenie (EÚ) č. 367/2014 by sa preto malo zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha k vykonávaciemu nariadeniu (EÚ) č. 367/2014 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Vykonávacie nariadenie Komisie (EÚ) č. 367/2014 z 10. apríla 2014, ktorým sa stanovuje čistý zostatok vyčlenený na výdavky EPZF (Ú. v. EÚ L 108, 11.4.2014, s. 13).

      (3)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31.1.2009, s. 16).

      (4)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

      (5)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).

      (6)  Delegované nariadenie Komisie (EÚ) 2018/162 z 23. novembra 2017, ktorým sa mení príloha I k nariadeniu Európskeho parlamentu a Rady (EÚ) č. 1305/2013 a prílohy II a III k nariadeniu Európskeho parlamentu a Rady (EÚ) č. 1307/2013 (Ú. v. EÚ L 30, 2.2.2018, s. 6).

      (7)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

      PRÍLOHA
      „
            PRÍLOHA

                        (v miliónoch EUR – v bežných cenách)

                        Rozpočtový rok

                        Sumy vyčlenené pre EPFRV

                        Sumy presunuté z EPFRV

                        Čistý zostatok vyčlenený na výdavky EPZF

                        článok 10b nariadenia (ES) č. 73/2009

                        článok 136 nariadenia (ES) č. 73/2009

                        článok 136b nariadenia (ES) č. 73/2009

                        článok 66 nariadenia (EÚ) č. 1307/2013

                        článok 136a ods. 1 nariadenia (ES) č. 73/2009 a článok 14 ods. 1 nariadenia (EÚ) č. 1307/2013

                        článok 7 ods. 2 nariadenia (EÚ) č. 1307/2013

                        článok 136a ods. 2 nariadenia (ES) č. 73/2009 a článok 14 ods. 2 nariadenia (EÚ) č. 1307/2013

                        2014

                        296,300

                        51,600

                        4,000

                        43 778,100

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        1 138,146

                        108,659

                        573,047

                        43 950,242

                        2017

                        4,000

                        1 174,732

                        111,026

                        572,440

                        44 145,682

                        2018

                        4,000

                        1 184,257

                        110,213

                        571,820

                        44 162,350

                        2019

                        4,000

                        1 491,459

                        111,358

                        571,158

                        43 880,341

                        2020

                        4,000

                        1 507,843

                        112,041

                        570,356

                        43 887,472

                  “


title: Vykonávacie nariadenie Komisie (EÚ) 2018/292 z 26. februára 2018, ktorým sa stanovujú vykonávacie technické predpisy, pokiaľ ide o postupy a formuláre na výmenu informácií a pomoc medzi príslušnými orgánmi v súlade s nariadením Európskeho parlamentu a Rady (EÚ) č. 596/2014 o zneužívaní trhu (Text s významom pre EHP )

text:
                  27.2.2018

                  SK

                  Úradný vestník Európskej únie

                  L 55/34

            VYKONÁVACIE NARIADENIE KOMISIE (EÚ) 2018/292
      z 26. februára 2018,
      ktorým sa stanovujú vykonávacie technické predpisy, pokiaľ ide o postupy a formuláre na výmenu informácií a pomoc medzi príslušnými orgánmi v súlade s nariadením Európskeho parlamentu a Rady (EÚ) č. 596/2014 o zneužívaní trhu
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 596/2014 zo 16. apríla 2014 o zneužívaní trhu (nariadenie o zneužívaní trhu) a o zrušení smernice Európskeho parlamentu a Rady 2003/6/ES a smerníc Komisie 2003/124/ES, 2003/125/ES a 2004/72/ES (1), a najmä jeho článok 25 ods. 9,
      keďže:

                  (1)

                  S cieľom zabezpečiť, aby orgány určené ako príslušné orgány podľa nariadenia (EÚ) č. 596/2014 mohli spolupracovať a vymieňať si informácie účinne a včasne a aby si poskytovali navzájom plnú vzájomnú pomoc na účely uvedeného nariadenia, je vhodné stanoviť spoločné postupy a formuláre, ktoré majú príslušné orgány používať na výmenu informácií a pomoc vrátane predkladania žiadostí o pomoc, potvrdení prijatia a odpovedí na takéto žiadosti.

                  (2)

                  Výmena písomných informácií by mala pomôcť príslušnému orgánu pri plnení jeho úloh. Prípadne sa môže uskutočniť ústna komunikácia, a to aj pred zaslaním písomnej žiadosti, aby sa mohli poskytnúť informácie o nadchádzajúcej žiadosti o pomoc a prediskutovať akékoľvek otázky, ktoré môžu prekážať poskytovanej pomoci. V naliehavých prípadoch by sa takisto malo povoliť, aby sa žiadosť o pomoc oznamovala ústne, ak naliehavosť nie je spôsobená neskorým konaním žiadajúcej strany.

                  (3)

                  V nariadení (EÚ) č. 596/2014 sa stanovuje, že príslušné orgány si majú vymieňať informácie a poskytovať pomoc. Žiadosti o pomoc by však mali v najväčšej možnej miere obsahovať získanie vyhlásenia alebo vykonanie kontroly na mieste alebo inšpekcie iba v prípadoch, ak by jednoduchá žiadosť o výmenu informácií nebola dostatočná. Pred podaním žiadosti o pomoc príslušnému orgánu iného členského štátu sa od príslušného orgánu očakáva, že prijme všetky primerane uskutočniteľné kroky v rámci jeho vlastnej jurisdikcie, pričom však nemusí byť pre tento orgán rozumne možné vyčerpať všetky metódy vyšetrovania pred podaním žiadosti.

                  (4)

                  Nevyžiadaná pomoc by sa mala poskytovať v súlade s nariadením (EÚ) č. 596/2014, a to na dobrovoľnom základe, ak sa príslušný orgán členského štátu domnieva, že informácie, ktoré má k dispozícii, môže použiť iný príslušný orgán.

                  (5)

                  Aby dožiadaný orgán mohol žiadosť spracovať účinne a vhodne, v žiadosti o pomoc podľa nariadenia (EÚ) č. 596/2014 by sa mali poskytovať dostatočné informácie o predmete žiadosti vrátane dôvodu žiadosti a jej kontextu. Uvedenie skutočností vyvolávajúcich podozrenie by sa nemalo považovať za podmienku pre žiadajúci orgán, aby získal pomoc, ak požadované informácie sú pre orgán nevyhnutné na plnenie jeho povinností.

                  (6)

                  Postupy pre spoluprácu by mali umožniť a uľahčiť komunikáciu, konzultácie a interakciu medzi žiadajúcim orgánom a dožiadaným orgánom počas celého postupu s cieľom zabezpečiť účinné spracovanie žiadosti o informácie alebo pomoc, a to nad rámec používania formulárov na žiadosť o pomoc a odpovedí na žiadosť o pomoc. Tieto postupy by takisto mali príslušným orgánom umožniť navzájom si poskytovať spätnú väzbu o užitočnosti poskytnutých informácií alebo poskytnutej pomoci, o výsledku veci v súvislosti so žiadanou pomocou, ako aj o akýchkoľvek problémoch, ktoré sa vyskytli pri poskytovaní takýchto informácií alebo takejto pomoci.

                  (7)

                  Postupy a formuláre na výmenu informácií a pomoc by mali zabezpečiť dôvernosť vymieňaných alebo zasielaných informácií, ako aj dodržiavanie pravidiel o ochrane jednotlivcov, pokiaľ ide o spracovanie osobných údajov a ich voľný pohyb.

                  (8)

                  Toto nariadenie vychádza z návrhu vykonávacích technických predpisov, ktoré orgán ESMA predložil Komisii.

                  (9)

                  Orgán ESMA nevykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, ani neanalyzoval potenciálne súvisiace náklady a prínosy vyplývajúce zo zavedenia postupov a formulárov, ktoré majú používať dotknuté príslušné orgány, keďže by to bolo neprimerané vzhľadom na rozsah a vplyv týchto predpisov, pričom bral do úvahy, že vykonávacie technické predpisy by boli určené len príslušným vnútroštátnym orgánom členských štátov, a nie účastníkom trhu.

                  (10)

                  Orgán ESMA požiadal o stanovisko skupinu zainteresovaných strán v oblasti cenných papierov a trhov zriadenú v súlade s článkom 37 nariadenia Európskeho parlamentu a Rady (EÚ) č. 1095/2010 (2).

                  (11)

                  Na zabezpečenie hladkého fungovania finančných trhov a keďže nariadenie (EÚ) č. 596/2014 sa už uplatňuje, je nevyhnutné, aby toto nariadenie ihneď nadobudlo účinnosť a aby sa aj ihneď začalo uplatňovať,

            PRIJALA TOTO NARIADENIE:
      Článok 1
      Vymedzenie pojmu
      Na účely tohto nariadenia „zabezpečené elektronické prostriedky“ sú elektronické zariadenia na spracovanie (vrátane digitálnej kompresie), uloženie a prenos údajov káblovými, rádiovými, optickými technológiami alebo akýmikoľvek inými elektromagnetickými prostriedkami, ktorými sa zabezpečí zachovanie úplnosti, neporušenosti a dôvernosti informácií počas prenosu.
      Článok 2
      Kontaktné miesta
      1.   Príslušné orgány určujú kontaktné miesta na účely tohto nariadenia.
      2.   Príslušné orgány oznamujú údaje o kontaktných miestach Európskemu orgánu pre cenné papiere a trhy (ESMA) do 30 dní od nadobudnutia účinnosti tohto nariadenia. V prípade potreby poskytujú orgánu ESMA aktualizované informácie.
      3.   Orgán ESMA vedie pre potreby príslušných orgánov zoznam kontaktných miest určených príslušnými orgánmi v súlade s odsekom 1 a podľa potreby ho aktualizuje.
      Článok 3
      Žiadosť o pomoc
      1.   Žiadajúci orgán podáva žiadosť o pomoc písomne poštou, faxom alebo zabezpečenými elektronickými prostriedkami. Žiadosť adresuje kontaktnému miestu, ktoré určil dožiadaný orgán podľa článku 2.
      2.   Pri žiadostiach o pomoc príslušný orgán použije formulár stanovený v prílohe I, pričom:

                  a)

                  bližšie uvedie podrobnosti relevantných informácií, ktoré žiadajúci orgán žiada od dožiadaného orgánu, a

                  b)

                  prípadne určí otázky týkajúce sa dôvernosti informácií, ktoré možno získať.

            3.   Žiadajúci orgán môže k žiadosti priložiť akýkoľvek dokument alebo sprievodný materiál, ktorý považuje za potrebný na podporu žiadosti.
      4.   V naliehavých prípadoch môže žiadajúci orgán podať žiadosť o pomoc ústne. Pokiaľ dožiadaný orgán nesúhlasí s iným zaobchádzaním, uvedená ústna žiadosť sa bez zbytočného odkladu potvrdí písomne prostriedkami uvedenými v odseku 1.
      Článok 4
      Potvrdenie prijatia
      Dožiadaný orgán zašle potvrdenie prijatia poštou, faxom alebo zabezpečenými elektronickými prostriedkami do 10 pracovných dní od prijatia písomnej žiadosti o pomoc kontaktnému miestu určenému podľa článku 2, pokiaľ nie je v žiadosti stanovené inak. Toto potvrdenie prijatia sa vykonáva použitím formulára stanoveného v prílohe II a zahŕňa podľa možnosti odhadovaný dátum odpovede.
      Článok 5
      Odpoveď na žiadosť o pomoc
      1.   Dožiadaný orgán odpovedá na žiadosť o pomoc písomne poštou, faxom alebo zabezpečenými elektronickými prostriedkami. Odpoveď je adresovaná kontaktnému miestu určenému podľa článku 2, pokiaľ nie je v žiadosti stanovené inak.
      2.   Dožiadaný orgán odpovedá na žiadosť o pomoc použitím formulára stanoveného v prílohe III, pričom:

                  a)

                  požiada o ďalšie vysvetlenie v akejkoľvek podobe a čo najskôr, ak má akékoľvek pochybnosti v súvislosti s obsahom konkrétnych požadovaných informácií;

                  b)

                  v rámci svojich právomocí prijme všetky primerané opatrenia na zabezpečenie požadovanej pomoci;

                  c)

                  vybavuje žiadosti o pomoc bezodkladne a spôsobom, ktorým sa zabezpečuje vhodné vykonanie každého potrebného regulačného opatrenia, pričom zohľadní komplexnosť žiadosti a potrebu zapojiť tretie strany alebo iný príslušný orgán.

            3.   Ak dožiadaný orgán odmietne konať v plnom rozsahu alebo čiastočne na základe žiadosti o pomoc, o svojom rozhodnutí čo najskôr ústne alebo písomne informuje žiadajúci orgán. Dožiadaný orgán poskytuje takisto písomnú odpoveď v súlade s odsekom 1, pričom v nej uvádza, z ktorých výnimiek podľa článku 25 ods. 2 nariadenia (EÚ) č. 596/2014 vychádzal pri zamietnutí.
      Článok 6
      Postupy zasielania a spracúvania žiadosti o pomoc
      1.   Žiadajúci orgán a dožiadaný orgán komunikujú v súvislosti so žiadosťou o pomoc a odpoveďou na ňu najvhodnejšími prostriedkami, pričom náležite zohľadňujú dôvernosť informácií, korešpondenčný čas, objem materiálu, ktorý sa má zaslať, a uľahčenie prístupu k informáciám pre žiadajúci orgán. Žiadajúci orgán okamžite reaguje najmä na všetky spresnenia, ktoré vyžaduje dožiadaný orgán.
      2.   Ak sa dožiadaný orgán dozvie o okolnostiach, ktoré môžu viesť k omeškaniu odhadovaného dátumu odpovede o viac ako 10 pracovných dní, bez zbytočného odkladu to oznámi žiadajúcemu orgánu.
      3.   Dožiadaný orgán prípadne poskytuje žiadajúcemu orgánu pravidelnú spätnú väzbu o napredovaní nevybavenej žiadosti vrátane revidovaných odhadov dátumu odpovede.
      4.   Ak žiadajúci orgán označil žiadosť ako naliehavú, príslušné orgány uskutočnia vzájomné konzultácie o frekvencii poskytovania aktualizovaných informácií dožiadaným orgánom žiadajúcemu orgánu.
      5.   Dožiadaný orgán a žiadajúci orgán spolupracujú na riešení akýchkoľvek problémov, ktoré môžu vzniknúť pri vybavovaní žiadosti.
      Článok 7
      Postup týkajúci sa žiadostí o získanie vyhlásenia osoby
      1.   Ak žiadajúci orgán zahrnie do svojej žiadosti získanie vyhlásenia akejkoľvek osoby v súvislosti s vyšetrovaním alebo kontrolou, dožiadaný orgán a žiadajúci orgán posudzujú a zohľadňujú s výhradou existujúcich právnych obmedzení alebo prekážok a akýchkoľvek rozdielov v procedurálnych požiadavkách:

                  a)

                  práva osôb, od ktorých sa vyhlásenia získajú, prípadne vrátane akýchkoľvek otázok výpovede vo vlastný neprospech;

                  b)

                  povahu účasti zamestnancov žiadajúceho orgánu (pozorovateľ alebo aktívny účastník);

                  c)

                  úlohu zamestnancov dožiadaného orgánu a žiadajúceho orgánu pri získavaní vyhlásenia;

                  d)

                  či osoba, od ktorej sa vyhlásenie má získať, má právo na pomoc právneho zástupcu, a ak áno, aký rozsah má mať pomoc zástupcu pri získavaní vyhlásenia, a to aj vo vzťahu ku všetkým záznamom alebo správe o vyhlásení;

                  e)

                  či sa vyhlásenie má získať na dobrovoľnom alebo nútenom základe, ak takéto rozlíšenie existuje;

                  f)

                  či je na základe informácií dostupných pri predkladaní žiadosti osoba, od ktorej sa vyhlásenie má získať, svedkom alebo podozrivou osobou, ak takéto rozlíšenie existuje;

                  g)

                  či by na základe informácií dostupných pri predkladaní žiadosti vyhlásenie mohlo byť alebo je určené na to, aby sa použilo v trestných konaniach;

                  h)

                  prípustnosť vyhlásenia v jurisdikcii žiadajúceho orgánu;

                  i)

                  záznam vyhlásenia a uplatniteľné postupy vrátane toho, či vyhlásenie bude mať formu zápisnice vyhotovenej počas stretnutia alebo zhrnutia písomnou zápisnicou, alebo zvukového alebo audiovizuálneho záznamu;

                  j)

                  postupy pre overenie alebo potvrdenie vyhlásenia osôb poskytujúcich vyhlásenie vrátane toho, či k nim dochádza po získaní vyhlásenia, a

                  k)

                  postup zasielania vyhlásenia dožiadaným orgánom žiadajúcemu orgánu vrátane formátu a načasovania.

            2.   Dožiadaný orgán a žiadajúci orgán zabezpečujú, aby mali pre svojich zamestnancov zavedené postupy, ktoré im umožnia postupovať efektívne, a to aj opatrenia umožňujúce ich zamestnancom dohodnúť sa na akýchkoľvek dodatočných informáciách, ktoré môžu byť potrebné, vrátane:

                  a)

                  plánovania dátumov;

                  b)

                  zoznamu otázok, ktoré sa majú položiť osobe, od ktorej sa vyhlásenie má získať;

                  c)

                  dohôd o doprave vrátane zabezpečenia toho, aby sa dožiadaný orgán a žiadajúci orgán mohli stretnúť s cieľom prediskutovať záležitosť pred získaním vyhlásenia, a

                  d)

                  jazykového režimu.

            Článok 8
      Postup týkajúci sa žiadostí o vyšetrovanie alebo kontrolu na mieste
      1.   Ak je žiadosť o vykonanie vyšetrovania alebo kontroly na mieste podaná v súlade s článkom 25 ods. 6 nariadenia (EÚ) č. 596/2014, žiadajúci orgán a dožiadaný orgán uskutočňujú vzájomné konzultácie o najlepšom spôsobe, ako náležite vyhovieť žiadosti o pomoc, pričom zohľadňujú článok 25 ods. 6 tretí pododsek písm. a) až e) nariadenia (EÚ) č. 596/2014 vrátane prínosu uskutočňovania spoločného vyšetrovania alebo spoločnej kontroly na mieste.
      2.   Dožiadaný orgán priebežne informuje žiadajúci orgán o pokroku vyšetrovania alebo kontroly na mieste a svoje zistenia včas doručí žiadajúcemu orgánu.
      3.   Pri rozhodovaní o tom, či iniciovať spoločné vyšetrovanie alebo spoločnú kontrolu na mieste, žiadajúci orgán a dožiadaný orgán zohľadňujú minimálne:

                  a)

                  obsah každej žiadosti o pomoc od žiadajúceho orgánu vrátane akéhokoľvek návrhu o vhodnosti spoločného vykonania vyšetrovania alebo kontroly na mieste;

                  b)

                  či budú samostatne vykonávať svoje vlastné skúmania záležitosti s cezhraničnými dôsledkami a či by nebolo vhodnejšie riešiť záležitosť vzájomnou spoluprácou;

                  c)

                  právny a regulačný rámec v každej z ich jurisdikcií, ktorý zabezpečuje, aby oba orgány dobre rozumeli potenciálnym prekážkam a právnym obmedzeniam týkajúcim sa vykonania akéhokoľvek spoločného vyšetrovania alebo akejkoľvek spoločnej kontroly na mieste a akýchkoľvek konaní, ktoré môžu nasledovať, vrátane akýchkoľvek problémov súvisiacich so zásadou ne bis in idem;

                  d)

                  riadenie a smerovanie potrebné pre vyšetrovanie alebo kontrolu na mieste;

                  e)

                  pravdepodobné vyhliadky, že sa dohodnú na skutkových zisteniach;

                  f)

                  prideľovanie zdrojov a menovanie zamestnancov zodpovedných za vyšetrovania alebo kontroly na mieste;

                  g)

                  možnosť stanoviť spoločný akčný plán a harmonogram práce pre každý orgán;

                  h)

                  určenie opatrení, ktoré sa majú vykonať spoločne alebo ktoré má vykonať každý orgán jednotlivo;

                  i)

                  vzájomnú výmenu zhromaždených informácií a podávanie správ o výsledkoch jednotlivých vykonaných opatrení, a

                  j)

                  iné osobitné otázky týkajúce sa konkrétnych záležitostí.

            4.   Ak sa žiadajúci orgán a dožiadaný orgán rozhodnú vykonať spoločné vyšetrovanie alebo spoločnú kontrolu na mieste, tak:

                  a)

                  sa dohodnú na postupoch pre ich vykonávanie a ich závery;

                  b)

                  vedú neustály dialóg s cieľom koordinovať postup zhromažďovania informácií a skutkových zistení;

                  c)

                  úzko a navzájom spolupracujú, pokiaľ ide o vykonávanie spoločného vyšetrovania alebo spoločnej kontroly na mieste;

                  d)

                  poskytujú si vzájomnú pomoc, pokiaľ ide o následné presadzovanie právnych predpisov v rozsahu, v akom to právne predpisy umožňujú, a to aj koordináciou akýchkoľvek konaní alebo iných opatrení presadzovania (buď správnych, občianskoprávnych alebo trestných) právnych predpisov týkajúcich sa výsledku spoločného vyšetrovania alebo spoločnej kontroly na mieste, alebo prípadne vyhliadok na urovnanie;

                  e)

                  určujú osobitné právne ustanovenia, ktorými sa riadi predmet spoločného vyšetrovania alebo spoločnej kontroly na mieste;

                  f)

                  prípadne zohľadňujú aspoň:

                              1.

                              vypracovanie spoločného akčného plánu s uvedením, okrem iného, dôvodnosti, povahy a načasovania opatrení, ktoré sa majú vykonať, a vrátane čiastkových cieľov a rozdelenia zodpovednosti pri dosahovaní výsledku práce a zohľadňujúc príslušné priority každého orgánu;

                              2.

                              určenie a posudzovanie akýchkoľvek právnych obmedzení alebo prekážok a akýchkoľvek rozdielov v postupoch, pokiaľ ide o vyšetrovacie opatrenie alebo opatrenie presadzovania predpisov alebo akékoľvek iné konania vrátane práv každej osoby, ktorá je predmetom vyšetrovania;

                              3.

                              určenie a posudzovanie osobitných povinností advokáta zachovávať mlčanlivosť, ktoré môžu ovplyvniť priebeh vyšetrovania, ako aj presadzovanie právnych predpisov vrátane práva nevypovedať vo svoj neprospech;

                              4.

                              verejnú a mediálnu stratégiu, a

                              5.

                              zamýšľané použitie informácií, ktoré si vymenili.

            Článok 9
      Postupy pre pomoc pri vymáhaní peňažných sankcií
      1.   Žiadajúci orgán a dožiadaný orgán uskutočňujú vzájomné konzultácie o najlepšom spôsobe, ako náležite vyhovieť žiadosti, keď je žiadosť o pomoc pri vymáhaní peňažných sankcií podaná podľa článku 25 ods. 6 nariadenia (EÚ) č. 596/2014. Príslušné orgány zohľadňujú opatrenia, ktoré žiadajúci orgán už prijal vo svojej jurisdikcii, a vnútroštátny rámec týkajúci sa vymáhania sankcií dožiadaným orgánom.
      2.   Dožiadaný orgán poskytuje pomoc alebo sprístupňuje všetky informácie požadované na účely tohto článku v súlade s príslušným vnútroštátnym právom. Ak požadovanú pomoc môže poskytnúť iný orgán alebo príslušný orgán členského štátu dožiadaného orgánu alebo ak informácie môžu byť dostupné pre iný orgán alebo príslušný orgán členského štátu dožiadaného orgánu, dožiadaný orgán žiadajúcemu orgánu ponúkne, že mu poskytne informácie potrebné na nadviazanie priameho kontaktu medzi žiadajúcim orgánom a iným orgánom alebo subjektom, ktorý môže sprístupniť požadované informácie v súlade s vnútroštátnym právom.
      Článok 10
      Nevyžiadaná výmena informácií
      1.   Na účely zasielania nevyžiadaných informácií podľa článku 16 ods. 4 a článku 25 ods. 5 nariadenia (EÚ) č. 596/2014 alebo ak príslušný orgán má informácie, o ktorých sa domnieva, že by pomohli inému príslušnému orgánu pri vykonávaní jeho povinností podľa nariadenia (EÚ) č. 596/2014, zašle tieto informácie písomne poštou, faxom alebo zabezpečenými elektronickými prostriedkami kontaktnému miestu príslušného orgánu určenému podľa článku 2.
      2.   Ak sa príslušný orgán, ktorý zasiela informácie, domnieva, že informácie by sa mali zaslať okamžite, môže oznámiť inému orgánu informácie ústne, a to za predpokladu, že následne tieto informácie bez zbytočného odkladu zašle i písomne.
      3.   Príslušný orgán, ktorý zasiela informácie bez vyžiadania, tak urobí použitím formulára stanoveného v prílohe IV, pričom uvedie najmä otázky týkajúce sa dôvernosti informácií.
      Článok 11
      Obmedzenia a prípustné používanie informácií
      1.   Žiadajúci orgán a dožiadaný orgán zahŕňajú do akejkoľvek žiadosti o pomoc odpovede na žiadosť o pomoc alebo zasielania nevyžiadaných informácií v súlade s formulármi stanovenými v prílohách primerané upozornenie na dôvernosť.
      2.   Ak sa na účely vybavenia žiadosti požaduje od dožiadaného orgánu, aby zverejnil, že žiadajúci orgán podal žiadosť, dožiadaný orgán to zverejňuje po konzultácii so žiadajúcim orgánom o povahe a rozsahu požadovaného zverejnenia informácií a po získaní súhlasu od žiadajúceho orgánu na takéto zverejnenie informácií. Ak žiadajúci orgán neposkytne súhlas na zverejnenie informácií, dožiadaný orgán nekoná vo veci žiadosti a žiadajúci orgán môže zrušiť alebo pozastaviť svoju žiadosť, a to až dovtedy, kým nemôže poskytnúť takýto súhlas na zverejnenie informácií.
      3.   Informácie poskytnuté v súlade s článkom 10 sa používajú výlučne na účely zabezpečenia dodržiavania alebo presadzovania ustanovení nariadenia (EÚ) č. 596/2014 vrátane, ale nie výlučne, začatia, vedenia alebo pomoci v trestných, správnych, občianskoprávnych alebo disciplinárnych konaniach vyplývajúcich z porušenia ustanovení tohto nariadenia.
      Článok 12
      Nadobudnutie účinnosti a uplatňovanie
      Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. februára 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 173, 12.6.2014, s. 1.

         (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

         PRÍLOHA I
         Text obrazu

            Formulár žiadosti o pomoc
            Žiadosť o pomoc
            Referenčné číslo:
            Dátum:
            Prílohy: [Uveďte počet priložených dokumentov/sprievodných dokumentov]
            Všeobecné informácie
            ODOSIELATEĽ:
            Členský štát:
            Žiadajúci orgán:
            Adresa sídla:
            [Uveďte kontaktné údaje kontaktného miesta určeného podľa článku 2 vykonávacieho nariadenia Komisie (EÚ) 2018/292 alebo osoby určenej ako kontaktné miesto pre vybavovanie tejto žiadosti a uvedenej nižšie]
            Meno:
            Telefón:
            E-mail:
            ADRESÁT:
            Členský štát:
            Dožiadaný orgán:
            Adresa sídla:
            [Uveďte kontaktné údaje kontaktného miesta určeného v súlade s článkom 2 vykonávacieho nariadenia Komisie (EÚ) 2018/292 .]
            Meno:
            Telefón:
            E-mail:
            Vážená pani/Vážený pán [uveďte príslušné meno],
            v súlade s článkom 3 vykonávacieho nariadenia Komisie (EÚ) 2018/292 Vás žiadame o pomoc v súvislosti so záležitosťou/záležitosťami uvedenou/uvedenými ďalej v texte.
            Uvedenú pomoc by sme potrebovali do [uveďte predbežný dátum odpovede a v prípade naliehavej žiadosti uveďte termín, do ktorého by sa informácie mali poskytnúť] alebo, ak to nie je možné, uveďte orientačný údaj o tom, kedy predpokladáte, že budete môcť poskytnúť žiadanú pomoc.

         Text obrazu

            Druh žiadosti o pomoc
            Zaškrtnite príslušné políčko/políčka.
            1. Poskytnutie informácií
            2. Získanie vyhlásenia
            3. Začatie vyšetrovania
            4. Kontrola na mieste
            5. Vymáhanie sankcií
            6. Iný druh pomoci
            (napr. zmrazenie alebo zaistenie aktív, povolenie na iné využitie alebo následné zverejnenie…)
            Dôvody žiadosti o pomoc
            [Uveďte ustanovenie/ustanovenia odvetvových právnych predpisov, podľa ktorých je žiadajúci orgán príslušný riešiť túto záležitosť]
            Žiadosť sa týka pomoci v
            [Uveďte opis predmetu žiadosti, účel žiadosti o pomoc, skutočnosti súvisiace s vyšetrovaním ako súvislosti/okolnosti žiadosti, ako aj vysvetlenie užitočnosti žiadosti pre plnenie vašich povinností]
            V nadväznosti na
            [Prípadne uveďte podrobnosti o predchádzajúcej žiadosti, aby ju bolo možné identifikovať]
            1. Poskytnutie informácií
            a) Uveďte podrobný opis požadovaných konkrétnych informácií s uvedením dôvodov, prečo sú tieto informácie užitočné, a (ak je známy) zoznam osôb, o ktorých sa domnievate, že disponujú požadovanými informáciami, alebo miest, kde možno tieto informácie získať.

         Text obrazu

            b) Ak sa žiadosť týka informácií o transakcii alebo pokyne súvisiacich s konkrétnym finančným nástrojom, uveďte tieto informácie.
            Identifikačný kód produktu:
            [Uveďte presný opis finančného nástroja vrátane každého uplatniteľného identifikačného štandardného kódu, ako je napríklad kód ISIN alebo AII]
            Údaje o totožnosti osoby:
            [Uveďte údaje o totožnosti každej osoby spojenej s transakciou alebo pokynom vrátane osoby, ktorá obchodujes finančným nástrojom, alebo v mene ktorej sa obchodovanie považuje za uskutočnené, a každý uplatniteľný identifikačný kód, ako je napríklad kód LEI alebo identifikačný kód klienta podľa nariadenia Európskeho parlamentua Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ)č. 648/2012]
            Časové údaje:
            [Uveďte časové údaje, počas ktorých sa transakcie alebo pokyny súvisiace s týmito finančnými nástrojmi uskutočnili,v prípade významného časového obdobia prípadne vrátane dôvodov, prečo je uvedenie celého obdobia prínosné]
            c) Ak sa žiadosť týka informácií, ktoré súvisia s obchodovaním alebo činnosťami osoby, uveďte čo možno najpresnejšie informácie, aby táto osoba mohla byť identifikovaná.
            d) Ak existujú osobitné úvahy týkajúce sa citlivosti požadovaných informácií, uveďte údaj o citlivosti informácií obsiahnutých v žiadosti a o akýchkoľvek osobitných opatreniach, ktoré sa musia prijať pri zhromažďovaní informácií z dôvodu vyšetrovania.
            e) Uveďte akékoľvek ďalšie informácie.
            [Či sa žiadajúci orgán obrátil alebo sa obráti na akýkoľvek iný orgán alebo orgán presadzovania práva v členskom štáte dožiadaného orgánu, pokiaľ ide o predmet žiadosti, alebo na akýkoľvek iný orgán, o ktorom žiadajúci orgán vie, že má aktívny záujem na predmete žiadosti]
            f) V prípade naliehavej žiadosti a stanovenia akéhokoľvek termínu uveďte vyčerpávajúce vysvetlenie naliehavosti žiadosti a vysvetlite každý termín, ktorý pre poskytnutie informácií stanovil žiadajúci orgán.

         Text obrazu

            2. Získanie vyhlásenia
            Uveďte:
            a) Povaha žiadaného vyhlásenia:
            [Ak existuje, uveďte údaj o prioritách, čo sa týka povahy žiadaného vyhlásenia, napr. čestné vyhlásenie alebo iné právne nástroje; prípadne či sa vyhlásenie má získať na dobrovoľnom alebo nútenom základe]
            b) Potreba a účel získania vyhlásenia:
            c) Meno osoby/osôb, od ktorej/ktorých sa vyhlásenie má získať:
            [Uveďte údaje osôb, od ktorých sa vyhlásenie získa, prípadne vrátane postavenia dotknutej osoby a spoločnosti, aby dožiadaný orgán mohol prípadne začať organizovať získavanie vyhlásenia, prípadne vrátane predvolávacieho procesu]
            d) Podrobný opis požadovaných informácií vrátane predbežného zoznamu otázok (ak sú k dispozícii pri podávaní žiadosti).
            e) Akékoľvek ďalšie informácie, ktoré môžu byť užitočné:
            [Či zamestnanci žiadajúceho orgánu žiadajú o účasť pri získavaní vyhlásenia, údaje o zúčastnených úradníkoch žiadajúceho orgánu, prípadne opis všetkých právnych a procedurálnych požiadaviek, ktoré sa musia splniť, aby sav jurisdikcii žiadajúceho orgánu zabezpečila prípustnosť vyhlásenia vykonaného počas rozhovoru]
            3. Začatie vyšetrovania alebo spoločnej inšpekcie
            Ak sa žiadosť týka začatia vyšetrovania v mene žiadajúceho orgánu, uveďte informácie, ktoré dožiadanému orgánu umožnia posúdiť, či môže mať záujem na tom, aby vykonal spoločné vyšetrovanie, vrátane návrhu žiadajúceho orgánu týkajúceho sa vyšetrovania, jeho odôvodnenia a vnímaných prínosov pre dožiadaný orgán.
            [Vrátane všetkých relevantných informácií, o ktoré žiada dožiadaný orgán, aby prípadne mohol poskytnúť potrebnú pomoc začatím vyšetrovania alebo spoločnej inšpekcie, podľa konkrétneho prípadu]

         Text obrazu

            4. Začatie kontroly na mieste alebo spoločnej kontroly
            Ak sa žiadosť týka začatia kontroly na mieste v mene žiadajúceho orgánu, uveďte informácie, ktoré dožiadanému orgánu umožnia posúdiť, či môže mať záujem na tom, aby vykonal spoločnú kontrolu na mieste, vrátane návrhu žiadajúceho orgánu týkajúceho sa kontroly na mieste, jeho odôvodnenia a vnímaných prínosov pre dožiadaný orgán.
            [Vrátane všetkých relevantných informácií, o ktoré žiada dožiadaný orgán, aby prípadne mohol poskytnúť potrebnú pomoc začatím kontroly na mieste alebo spoločnej kontroly, podľa konkrétneho prípadu]
            Informácie zahrnuté do tejto žiadosti sú dôverné v súlade s článkom 11 vykonávacieho nariadenia Komisie (EÚ) 2018/292 a článkom 27 nariadenia (EÚ) č. 596/2014. Požiadavky článku 28 nariadenia (EÚ) č. 596/2014 sa dodržiavajú vzhľadom na akékoľvek osobné údaje zahrnuté do tejto žiadosti.
            Vašou kontaktnou osobou v prípade akýchkoľvek otázok v súvislosti s akýmikoľvek aspektmi tejto žiadosti je [uveďte príslušné kontaktné meno a kontaktné údaje: telefónne číslo, e-mail:]
            S pozdravom
            [meno a podpis]

         PRÍLOHA II
         Text obrazu

            Formulár potvrdenia o prijatí žiadosti o pomoc
            Potvrdenie o prijatí žiadosti o pomoc
            Referenčné číslo:
            Dátum:
            ODOSIELATEĽ:
            Členský štát:
            Dožiadaný orgán:
            Adresa sídla:
            [Uveďte kontaktné údaje kontaktného miesta určeného podľa článku 2 vykonávacieho nariadenia Komisie (EÚ) 2018/292 alebo osoby určenej ako kontaktné miesto pre vybavovanie tejto žiadosti a uvedenej nižšie.]
            Meno:
            Telefón:
            E-mail:
            ADRESÁT:
            Členský štát:
            Žiadajúci orgán:
            Adresa sídla:
            [Uveďte kontaktné údaje určeného kontaktného miesta podľa článku 2 vykonávacieho nariadenia Komisie (EÚ) 2018/292, pokiaľ žiadajúci orgán neurčí inak.]
            Meno:
            Telefón:
            E-mail:
            Vážená pani/Vážený pán [uveďte príslušné meno],
            v súlade s článkom 4 vykonávacieho nariadenia Komisie (EÚ) 2018/292 týmto potvrdzujeme prijatie Vašej žiadosti o pomoc s referenčným číslom [uveďte referenčné číslo žiadosti] [uveďte dátum].
            Príslušná osoba/Príslušné osoby v rámci [uveďte názov žiadajúceho orgánu] zaoberajúca/zaoberajúce sa Vašou žiadosťou je/sú [uveďte meno, telefónne číslo, e-mail:].
            Odhadovaný dátum odpovede:
            S pozdravom
            [meno a podpis]

         PRÍLOHA III
         Text obrazu

            Formulár odpovede na žiadosť o pomoc
            Odpoveď na žiadosť o pomoc
            Referenčné číslo:
            Dátum:
            Prílohy: [Uveďte počet priložených dokumentov/sprievodných dokumentov.]
            Všeobecné informácie
            ODOSIELATEĽ:
            Členský štát:
            Dožiadaný orgán:
            Adresa sídla:
            [Uveďte kontaktné údaje kontaktného miesta určeného podľa článku 2 vykonávacieho nariadenia Komisie (EÚ) 2018/292 alebo osoby určenej ako kontaktné miesto pre vybavovanie tejto žiadosti a uvedenej nižšie.]
            Meno:
            Telefón:
            E-mail:
            ADRESÁT:
            Členský štát:
            Žiadajúci orgán:
            Adresa sídla:
            [Uveďte kontaktné údaje určeného kontaktného miesta podľa článku 2 vykonávacieho nariadenia Komisie (EÚ) 2018/292, pokiaľ žiadajúci orgán neurčí inak.]
            Meno:
            Telefón:
            E-mail:
            Vážená pani/Vážený pán [uveďte príslušné meno],
            v súlade s článkom 5 vykonávacieho nariadenia Komisie (EÚ) 2018/292 sme spracovali Vašu žiadosť z [dd.mm.rrrr]s referenčným číslom [uveďte referenčné číslo žiadosti].
            Zhromaždené informácie
            [Ak boli informácie zhromaždené, uveďte tieto informácie tu alebo uveďte vysvetlenie, ako budú poskytnuté]

         Text obrazu

            Poskytnuté informácie sú dôverné a sú zverejnené [uveďte názov žiadajúceho orgánu] podľa [uveďte ustanovenie uplatniteľného odvetvového právneho predpisu] a na základe toho, že informácie zostanú dôverné v súlades článkom 11 vykonávacieho nariadenia Komisie (EÚ) 2018/292 a článkom 27 nariadenia (EÚ) č. 596/2014.
            [Uveďte názov žiadajúceho orgánu] dodržiava požiadavky článku 11 vykonávacieho nariadenia Komisie (EÚ) 2018/292 týkajúce sa prípustného používania uvedených informácií, ako aj článku 28 nariadenia (EÚ) č. 596/2014 týkajúce sa spracovania a prenosu osobných údajov.
            Ak [uveďte názov žiadajúceho orgánu] má v úmysle použiť alebo zverejniť informácie poskytnuté v tejto odpovedi na iné účely, než je uvedené v žiadosti, ale patriace do rozsahu pôsobnosti nariadenia (EÚ) č. 596/2014, [uveďte názov žiadajúceho orgánu] musí oznámiť svoj úmysel [uveďte názov dožiadaného orgánu], ktorý má desať pracovných dní na predloženie námietok voči takémuto použitiu alebo zverejneniu z dôvodov uvedených v článku 25 ods. 2 nariadenia (EÚ) č. 596/2014.
            Ak [uveďte názov žiadajúceho orgánu] má v úmysle použiť alebo zverejniť informácie poskytnuté v tejto odpovedi na akýkoľvek účel mimo rozsahu pôsobnosti nariadenia (EÚ) č. 596/2014, musí oznámiť svoj úmysel [uveďte názov dožiadaného orgánu] a, pokiaľ sa neuplatňuje výnimka uvedená v článku 27 ods. 3 nariadenia (EÚ) č. 596/2014, musí získať vopred súhlas [uveďte názov dožiadaného orgánu]. Ak [uveďte názov dožiadaného orgánu] súhlasí s takýmto použitím alebo zverejnením informácií, môže ho podmieniť určitými podmienkami.
            S pozdravom
            [meno a podpis]

         PRÍLOHA IV
         Text obrazu

            Formulár na poskytovanie nevyžiadanej pomoci
            Nevyžiadaná pomoc
            Referenčné číslo:
            Dátum:
            Prílohy: [Uveďte počet priložených dokumentov/sprievodných dokumentov]
            Všeobecné informácie
            ODOSIELATEĽ:
            Členský štát:
            Odosielajúci orgán:
            Adresa sídla:
            [Uveďte kontaktné údaje kontaktného miesta určeného v súlade s článkom 2 vykonávacieho nariadenia Komisie (EÚ) 2018/292.]
            Meno:
            Telefón:
            E-mail:
            ADRESÁT:
            Členský štát:
            Prijímajúci orgán:
            Adresa sídla:
            [Uveďte kontaktné údaje kontaktného miesta určeného v súlade s článkom 2 vykonávacieho nariadenia Komisie (EÚ) 2018/292.]
            Meno:
            Telefón:
            E-mail:
            Vážená pani/Vážený pán [uveďte príslušné meno],
            v súlade s článkom 10 vykonávacieho nariadenia Komisie (EÚ) 2018/292 Vám poskytujeme tieto informácie, o ktorých sme presvedčení, že Vám môžu pomôcť pri výkone Vašich povinností.
            Poskytnuté informácie
            [Uveďte tu podrobnosti informácií prípadne vrátane opisu akýchkoľvek priložených sprievodných dokumentov alebo materiálov]

         Text obrazu

            Poskytnuté informácie sú dôverné a sú zverejnené [uveďte názov príslušného orgánu dostávajúceho nevyžiadané informácie] podľa článku 25 nariadenia (EÚ) č. 596/2014 a na základe toho, že informácie zostanú dôverné v súlades článkom 11 vykonávacieho nariadenia Komisie (EÚ) 2018/292 a článkom 27 nariadenia (EÚ) č. 596/2014.
            [Uveďte názov príslušného orgánu dostávajúceho nevyžiadané informácie] dodržiava požiadavky článku 11 vykonávacieho nariadenia Komisie (EÚ) 2018/292 týkajúce sa prípustného používania uvedených informácií, ako ajčlánku 28 nariadenia (EÚ) č. 596/2014 týkajúce sa spracovania a prenosu osobných údajov.
            Ak [uveďte názov príslušného orgánu dostávajúceho nevyžiadané informácie] má v úmysle použiť alebo zverejniť informácie poskytnuté na iné účely, než je uvedené v článku 11 ods. 3 vykonávacieho nariadenia Komisie (EÚ) 2018/292, musí oznámiť svoj úmysel [uveďte názov príslušného orgánu poskytujúceho nevyžiadané informácie]a, pokiaľ sa neuplatňuje výnimka uvedená v článku 27 ods. 3 nariadenia (EÚ) č. 596/2014, musí získať vopred súhlas [uveďte názov príslušného orgánu dostávajúceho nevyžiadané informácie]. Ak [uveďte názov príslušného orgánu poskytujúceho nevyžiadané informácie] súhlasí s takýmto použitím alebo zverejnením informácií, môže ho podmieniť určitými podmienkami.
            S pozdravom
            [meno a podpis]


title: Vykonávacie nariadenie Komisie (EÚ) 2018/287 z 15. februára 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Salchichón de Vic“/„Llonganissa de Vic“ (CHZO)]

text:
               27.2.2018

               SK

               Úradný vestník Európskej únie

               L 55/17

         VYKONÁVACIE NARIADENIE KOMISIE (EÚ) 2018/287
   z 15. februára 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Salchichón de Vic“/„Llonganissa de Vic“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného zemepisného označenia „Salchichón de Vic“/„Llonganissa de Vic“ zapísaného do registra na základe nariadenia Komisie (ES) č. 2601/2001 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Salchichón de Vic“/„Llonganissa de Vic“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 2601/2001 z 28. decembra 2001, ktorým sa dopĺňa príloha k nariadeniu Komisie (ES) č. 2400/96 o zápise určitých názvov do Registra chránených označení pôvodu a chránených zemepisných označení ustanoveného v nariadení Rady (EHS) č. 2081/92 o ochrane zemepisných označení, a označení pôvodu poľnohospodárskych výrobkov a potravín (Ú. v. ES L 345, 29.12.2001, s. 47).

      (3)  Ú. v. EÚ C 368, 28.10.2017, s. 10.


title: Vykonávacie nariadenie Komisie (EÚ) 2018/296 z 27. februára 2018 o neschválení účinnej látky extrakt z Reynoutria sachalinensis v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP )

text:
               28.2.2018

               SK

               Úradný vestník Európskej únie

               L 56/31

         VYKONÁVACIE NARIADENIE KOMISIE (EÚ) 2018/296
   z 27. februára 2018
   o neschválení účinnej látky extrakt z Reynoutria sachalinensis v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:

               (1)

               V súlade s článkom 7 ods. 1 nariadenia (ES) č. 1107/2009 bola 3. novembra 2011 Spojenému kráľovstvu doručená od spoločnosti Marrone Bio innovations žiadosť o schválenie účinnej látky extrakt z Reynoutria sachalinensis.

               (2)

               V súlade s článkom 9 ods. 3 uvedeného nariadenia spravodajský členský štát informoval 21. marca 2012 žiadateľa a ostatné členské štáty a 11. mája 2012 Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.

               (3)

               Účinky tejto účinnej látky na ľudské zdravie, zdravie zvierat a životné prostredie, pokiaľ ide o používanie navrhované žiadateľom, boli hodnotené v súlade s článkom 11 ods. 2 a 3 uvedeného nariadenia. Spravodajský členský štát predložil 22. júla 2014 Komisii a úradu návrh hodnotiacej správy.

               (4)

               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 uvedeného nariadenia požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil úradu hodnotenie doplňujúcich informácií vo forme aktualizovaného návrhu hodnotiacej správy.

               (5)

               Návrh hodnotiacej správy bol preskúmaný členskými štátmi a úradom. Dňa 31. augusta 2015 predložil úrad Komisii svoje závery z hodnotenia rizika účinnej látky extrakt z Reynoutria sachalinensis
                   (2).

               (6)

               Listom zo 16. októbra 2017 spoločnosť Marrone Bio innovations stiahla svoju žiadosť o schválenie účinnej látky extrakt z Reynoutria sachalinensis. Z dôvodu uvedeného stiahnutia žiadosti by sa extrakt z Reynoutria sachalinensis nemal schváliť v súlade s článkom 13 ods. 2 nariadenia (ES) č. 1107/2009.

               (7)

               Toto nariadenie nemá vplyv na predloženie ďalšej žiadosti týkajúcej sa účinnej látky extrakt z Reynoutria sachalinensis podľa článku 7 nariadenia (ES) č. 1107/2009.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Neschválenie účinnej látky
   Účinná látka extrakt z Reynoutria sachalinensis sa neschvaľuje.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract (Záver z partnerského preskúmania účinnej látky extrakt z Reynoutria sachalinensis z hľadiska hodnotenia rizika pesticídov). Vestník EFSA (EFSA Journal) (2015) 13(9):4221, 73 s. K dispozícii online: www.efsa.europa.eu/efsajournal.